English: Let us recall that we're talking about discretionary powers here - don't forget that. These are discretionary powers. This isn't an order saying, 'Use these powers', or, 'You must implement these powers.' This is but one element in a far broader range of possible tools that our local authorities could adopt. You mustn't look at this in isolation; this is simply one element of a far broader solution, and some of those are ones that you yourself have referred to, although it took five minutes of negativity to come to some constructive points at the end. But, in isolation, this isn't a solution, and nobody is suggesting that it is, but it is one tool among many that local authorities can adopt. And I emphasise that it's one among many, and there are other steps that we as a party have supported in terms of tackling the affordability of homes, the amount of homes available, changes to planning, changes to statutory registration of holiday lets, and that is alongside the use of the taxation system, in order to start to deal with the problem in those areas where there is a crisis - and we must bear that in mind too. And 'crisis' is the word, if I may say so. And if it is a crisis, then the Government's solution needs to reflect that crisis. I understand the point that the committee made on human rights. But what of the human rights of those people who are driven out of their communities because they can't afford homes in those communities - these communities where they've been born and raised, where they call home and where they want to live? The right to live at home - 'Hawl i Fyw Adra ' - is what the campaign is called. Those who have nowhere to live have rights too. So, I would encourage Members to support this motion as one piece of the jigsaw, as one part of the effort to deal with the problem, and to provide an additional option to local authorities. Many may not choose to use it, but it is an option in those areas where the problem is most intensive, and the response demands such a response.
Welsh: Gadewch inni gofio mai pwerau disgresiwn rŷn ni'n sôn amdanyn nhw fan hyn - peidiwch ag anghofio hynny. Pwerau disgresiwn sydd fan hyn, nid gorchymyn yn dweud, 'Defnyddiwch y pwerau yma', neu, 'Mae'n rhaid ichi roi'r pwerau yma ar waith.' Un elfen yw hon mewn ystod llawer ehangach o arfau posib y bydd ein hawdurdodau lleol ni yn gallu eu defnyddio. Mae'n rhaid ichi beidio ag edrych ar hwn ar ben ei hun, in isolation; mae hwn jest yn un elfen mewn ateb llawer iawn ehangach, a rhai ohonyn nhw, a dweud y gwir, yn rhai rŷch chi wedi cyfeirio atyn nhw nawr, er ei bod hi'n drueni ei bod hi wedi cymryd pum munud o negyddiaeth i ddod at gwpwl o bwyntiau adeiladol ar y diwedd. Ar ei ben ei hun, dyw hwn ddim yn silver bullet, a does neb yn awgrymu am eiliad ei fod e, ond mae e'n un arf ymhlith nifer y bydd awdurdodau lleol yn gallu ei defnyddio. 'Ymhlith nifer', dwi'n dweud, ac mae yna gamau eraill rŷn ni fel Plaid, wrth gwrs, yn eu cefnogi, yn cynnwys mynd i'r afael ag argaeledd tai, mynd i'r afael â fforddiadwyedd tai, newid y gyfraith gynllunio, edrych ar gynlluniau cofrestru statudol ar lety gwyliau, ochr yn ochr wedyn â defnyddio'r gyfundrefn drethiannol, er mwyn cychwyn delio, os caf i ddweud, â'r broblem yn yr ardaloedd lle mae'n argyfwng - ac mae eisiau cofio hynny hefyd. Ac 'argyfwng' yw'r gair, os caf i ddweud. Ac os ydyw hi'n argyfwng, yna mae angen ateb y Llywodraeth i adlewyrchu'r argyfwng hwnnw. Dwi'n deall y pwynt roedd y pwyllgor yn ei wneud ynglŷn â hawliau dynol. Ond beth am hawliau dynol y bobl honno sy'n cael eu gyrru allan o'u cymunedau am eu bod nhw'n methu â fforddio tai - y cymunedau yma lle maen nhw wedi cael eu magu, lle maen nhw wedi cael eu codi, lle maen nhw'n galw'n gartref a lle maen nhw eisiau byw? 'Hawl i Fyw Adra' yw enw'r ymgyrch. Mae hawliau gan y rhai hynny sydd heb le i fyw. Felly, mi fyddwn i'n annog Aelodau i gefnogi'r cynnig yma fel un darn o'r jig-so, fel un rhan o'r ymdrech i ddelio â'r broblem, a rhoi opsiwn ychwanegol i awdurdodau lleol. Posib fydd nifer ohonyn nhw ddim yn ei ddefnyddio fe, ond mae e'n opsiwn i'r ardaloedd hynny lle mae'r broblem ar ei ddwysaf, ac mae'r ymateb o fan hyn yn mynnu ymateb o'r fath.